ZMLUVA 

uzavretá podľa § 262 a následne Obchodného zákonníka za účelom poskytnutia služieb pod názvom: 
„Deratizácia zberných miest komunálneho odpadu (stanovištia kontajnerov) a verejného priestranstva v ich bezprostrednom okolí na území mesta Košice“
 na rok 2014

1. Objednávateľ:		Mesto Košice
sídlo:				Trieda SNP 48/A, 040 11 Košice
v zastúpení :			MUDr. Richard Raši, PhD., MPH, primátor mesta 
IČO :				00691135
IČ DPH:			SK2021186904
Bankové spojenie:		Prima banka Slovensko, a.s.
Číslo účtu:			0442486001/5600  

a

2. Poskytovateľ služby:		
Sídlo:						
v zastúpení:			
IČO:				
IČ DPH:			
Bankové spojenie:		
Číslo účtu:			
Zapísaný:			

ďalej len „poskytovateľ“ 

ďalej len „zmluvné strany“, uzatvárajú zmluvu v nasledovnom znení:

I.
Predmet zmluvy
1.	Predmetom zmluvy je poskytnutie služieb podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, v znení neskorších predpisov za účelom  zamedzenia vzniku, šíreniu a  obmedzeniu výskytu  prenosných ochorení, dezinfekciou a reguláciou živočíšnych škodcov prostredníctvom deratizácie zberných miest komunálneho odpadu a verejného priestranstva v ich blízkom okolí. 

II.
Miesto plnenia, rozsah plnenia a čas plnenia

1.	Predmet zmluvy bude vykonávaný na cca 1 630 stanovištiach zberných nádob na odpad na verejných priestranstvách a verejného priestranstva v ich bezprostrednom okolí vo vzdialenosti cca 5 m podľa zoznamu ulíc a stanovíšť v meste Košice, ktorý tvorí prílohu č.1 zmluvy. 
2.	Deratizácia sa uskutoční počas jedného roka v dvoch po sebe nasledujúcich deratizačných obdobiach a to :
a)	Jarný termín s časovým predpokladom v mesiacoch marec až apríl
b)	Jesenný termín s časovým predpokladom v mesiacoch október až november

3.	Začiatok plnenia zmluvných podmienok poskytovateľom služby bude požadovaný objednávateľom písomnou formou, kde budú spresnené termíny realizácie predmetu zmluvy.
4.	Na základe výzvy Regionálneho úradu verejného zdravotníctva objednávateľ písomne oznámi poskytovateľovi termín začatia a ukončenia plnenia predmetu zmluvy.

III.
Spôsob plnenia

1.	Poskytovateľ predmet zmluvy zabezpečí vo vlastnom mene a na svoju zodpovednosť vrátane všetkého potrebného materiálu a pomôcok.
2.	Na základe písomného oznámenia objednávateľa o určení termínov plnenia predmetu zmluvy je poskytovateľ povinný predložiť objednávateľovi do troch dní:
a)	harmonogram prieskumu
b)	harmonogram výkonu deratizácie s obsahom jednotlivých etáp harmonogramu, čas a dátum výkonu služby rozdelených podľa ulíc a mestských častí na základe prílohy č. 1
3.	O vykonaní deratizácie musí poskytovateľ viesť záznamy. 
4.	Predmet zmluvy v danom časovom období bude poskytovateľ plniť s nasledovným postupom: 
a) prieskum:
-	zistenie miesta, zdroja, druhu a približného počtu výskytu živočíšnych škodcov,
-	na základe zhodnotenia prieskumu, vypracovanie plánu rozloženia návnad a navrhnutie účinných návnad na použitie, 
b) deratizácia:
-	mechanická očista priestorov,
-	dodanie a uloženie navrhovaných návnad na navrhované miesta podľa prieskumu,
-	zber nespotrebovaných návnad a likvidácia uhynutých živočíšnych škodcov, 
-	vyhodnotenie účinnosti deratizácie.
c)	kontrola :
5.	poskytovateľ je povinný objednávateľovi oznámiť telefonicky alebo elektronickou formou miesto a čas začatia výkonu služby určeného objednávateľom každý deň v čase plnenia predmetu zmluvy. Poskytovateľ všetky ním vyhotovené podklady musí predložiť objednávateľovi najneskôr v termíne pred fakturáciou alebo skôr, na základe požiadania.
6.	Ukončenie služieb v danom časovom období (jarnom alebo jesennom) oznámi poskytovateľ objednávateľovi bez zbytočného odkladu písomnou formou.

IV.
Práva a povinnosti
1.	Poskytovateľ zodpovedá za odborné vykonanie predmetu zmluvy a za dodržiavanie bezpečnostných predpisov pri realizácií predmetu zmluvy.
2.	Poskytovateľ je povinný predmet zmluvy  plniť podľa platných právnych predpisov, hlavne podľa technologických predpisov, právnych predpisov o veterinárnej starostlivosti a starostlivosti o zdravie ľudí, ako aj podľa noriem a smerníc pre hygienu, schválených veterinárnou a hygienickou službou, podľa zákona o odpadoch a pod.
3.	Poskytovateľ je povinný použiť iba také prostriedky na návnady, ktoré sú schválené Ministerstvom zdravotníctva SR, o čom predloží doklad pri predložení harmonogramu prieskumu.
4.	Poskytovateľ je povinný plniť predmet zmluvy tak, aby právnické a fyzické  osoby vo svojej činnosti boli obmedzované iba v najnevyhnutnejšom rozsahu, rešpektujúc pritom všetky technické a bezpečnostné predpisy upravujúce podmienky, za akých je možné predmet zmluvy vykonať.
5.	Objednávateľ má právo kontrolovať plnenie predmetu zmluvy.
6.	Poskytovateľ ručí za vykonané služby 6 týždňov po ukončení deratizácie.

V.
Cena a platobné podmienky
1.	Cena za predmet zmluvy je:
Cena bez DPH:				 			
DPH - sadzba  20 %    a výška:  				  
Cena spolu s DPH		            		 
2.	V cene sú zahrnuté všetky služby podľa čl. III.  zmluvy pre obidve časové obdobia 
( jarné a jesenné počas jedného roku). 
3.	Cena za jedno časové obdobie je cca 1/2 z dohodnutej ceny.
4.	Poskytovateľ je oprávnený vystaviť faktúru na základe poskytnutých služieb zvlášť pre jarné časové obdobie a zvlášť pre jesenné časové obdobie.
5.	Faktúra musí obsahovať všetky náležitosti v zmysle platných právnych predpisov. V prípade, že faktúra nebude obsahovať príslušné náležitosti, objednávateľ vráti faktúru poskytovateľovi na doplnenie. Lehota splatnosti v takom prípade začne plynúť až dňom jej ďalšieho doručenia.
6.	Prílohou faktúry musí byť dodací list podpísaný poskytovateľom a objednávateľom s podrobnou špecifikáciou podľa čl. III  zmluvy. 
7.	Doba splatnosti faktúry je 30 dní od jej doručenia objednávateľovi.

VI. 
Doba trvania zmluvy

1.	Zmluva nadobúda platnosť dňom jej podpísania oboma zmluvnými stranami. Zmluva zaniká po splnení predmetu zmluvy.
2.	Zmluva zaniká aj:
-	vzájomnou dohodou,
-	iným zákonom stanoveným spôsobom.

VII.
Záverečné ustanovenia
1.	Zmluvou neupravené právne vzťahy medzi účastníkmi zmluvy sa riadia Obchodným zákonníkom a všeobecne záväznými právnymi predpismi platnými v SR.
2.	Zmluvu je možné meniť len písomnou formou očíslovaným dodatkom, so súhlasom oboch zmluvných strán.
3.	Neoddeliteľnou súčasťou zmluvy je príloha č. 1 – zoznam stanovíšť zberných nádob na odpad  mesta Košice podľa čl. II. zmluvy.

4.	Zmluva je vyhotovená v 4 rovnopisoch, z ktorých každá zmluvná strana dostane po dve vyhotovenia.
5.	Zmluva je účinná dňom nasledujúcim po dni jej zverejnenia na webovom sídle mesta Košice (www.kosice.sk).
6.	Zmluvné strany prehlasujú, že si zmluvu prečítali, jej zneniu porozumeli, že nebola uzatvorená v tiesni za nápadne nevýhodných podmienok a zodpovedá ich slobodnej vôli.

V Košiciach, dňa.............................			V Košiciach, dňa ..............................

Poskytovateľ:						Objednávateľ:

     	MUDr. Richard Raši, PhD., MPH
.....................................................	primátor mesta Košice